બનાસકાંઠા જિલ્લાના દાંતીવાડા તાલુકાના રામસીડા પ્રાથમિક શાળામાં અભ્યાસ કરતા વિદ્યાર્થીઓને શિષ્યવૃતિ ન ચૂકવાઈ હોવાની અને શાળાના આચાર્ય ગેરહાજર રહેતા હોવાના આક્ષેપ થયા હતા અને આ બાબતે ગ્રામજનોએ રજુઆત પણ કરી હતી પરંતુ છેલ્લા ૧પ દિવસથી રજુઆત કરવા છતાં આ બાબતે કોઈ પગલા ન લેવામાં આવતા આજે ગ્રામજનો રોષે ભરાયા હતા અને એકત્ર થઈ વાલીઓ શાળાએ પહોંચ્યા હતા અને શાળાને તાળાબંધી કરી પોતાના બાળકોને શાળામાં નહી મોકલવા નિર્ણય લીધો હતો.